section_heading: Radnja priče
paragraph_text: Na planetu Athosu postoji stroga kontrola populacije i svi koji se rađaju su isključivo muškarci. Provodi se cenzura i prohibicija u odnosu na sve što se tiče žena. Djeca se rađaju iz izvanmaterničkih replikatora (umjetne maternice), ali jajne stanice koje su ujedno jedini izvor ljudskih jajnih stanica, su prestare i počele su odumirati (preko 200 godina su bile u uporabi). Nova pošiljka kultura jajnih stanica, a za koje je planet izdvojio poprilični iznos novca, bile su zamijenjene ili s mrtvim ili sa životinjskim jajnim stanicama. Populacijsko Vijeće postavlja Ethana za predstavnika planeta i naređuju mu da otkrije gdje se nalazi nova pošiljka naručenih stanica, kao i da pronađe dostavljača koji je izvršio dostavu kako bi po mogućnosti uspio vratiti uplaćeni novac.